CELEX: 32017R1325
Language: sk
Date: 2017-07-17 00:00:00
Title: Nariadenie Rady (EÚ) 2017/1325 zo 17. júla 2017, ktorým sa mení nariadenie (EÚ) 2016/44 o reštriktívnych opatreniach s ohľadom na situáciu v Líbyi

18.7.2017   
            
            
               SK
            
            
               Úradný vestník Európskej únie
            
            
               L 185/16
            
         NARIADENIE RADY (EÚ) 2017/1325
   zo 17. júla 2017,
   ktorým sa mení nariadenie (EÚ) 2016/44 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2),
   keďže:
   
               (1)
            
            
               Rada 6. februára 2017 konštatovala, že prevádzačstvo migrantov a obchodovanie s ľuďmi prispieva k destabilizácii politickej a bezpečnostnej situácie v Líbyi.
            
         
               (2)
            
            
               Rada 17. júla 2017 prijala rozhodnutie (SZBP) 2017/1338 (3), ktorým sa uplatňujú obmedzenia na vývoz určitého tovaru do Líbye, ktorý sa môže použiť na účely prevádzačstva migrantov a obchodovania s ľuďmi.
            
         
               (3)
            
            
               Na vykonanie týchto opatrení je potrebné regulačné opatrenie na úrovni Únie, najmä s cieľom zabezpečiť ich jednotné uplatňovanie hospodárskymi subjektmi vo všetkých členských štátoch.
            
         
               (4)
            
            
               Nariadenie (EÚ) 2016/44 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (EÚ) 2016/44 sa mení takto:
   
               1.
            
            
               Vkladá sa tento článok:
               „Článok 2a
               1.   Predchádzajúce povolenie sa vyžaduje na:
               
                           a)
                        
                        
                           priamy alebo nepriamy predaj, dodávku, transfer alebo vývoz tovaru uvedeného v prílohe VII bez ohľadu na to, či má alebo nemá pôvod v Únii, a to akejkoľvek osobe, subjektu alebo orgánu v Líbyi alebo na použitie v Líbyi;
                        
                     
                           b)
                        
                        
                           poskytovanie technickej pomoci alebo sprostredkovateľských služieb v súvislosti s tovarom uvedeným v prílohe VII alebo v súvislosti s priamym alebo nepriamym získavaním, výrobou, údržbou a používaním takéhoto tovaru akejkoľvek osobe, subjektu alebo orgánu v Líbyi alebo na použitie v Líbyi;
                        
                     
                           c)
                        
                        
                           poskytovanie financovania alebo finančnej pomoci v súvislosti s tovarom uvedeným v prílohe VII, vrátane predovšetkým grantov, pôžičiek a poistenia vývozného úveru na akýkoľvek predaj, dodávku, transfer alebo vývoz takýchto položiek, alebo na akékoľvek poskytnutie súvisiacej technickej pomoci alebo sprostredkovateľských služieb priamo alebo nepriamo akejkoľvek osobe, subjektu alebo orgánu v Líbyi alebo na použitie v Líbyi.
                        
                     2.   V prílohe VII sú zahrnuté položky, ktoré by sa mohli použiť na účely prevádzačstva migrantov a obchodovania s ľuďmi.
               3.   Odsek 1 sa nevzťahuje na priamy alebo nepriamy predaj, dodávku, transfer alebo vývoz tovaru uvedeného v prílohe VII ako aj poskytnutie technickej pomoci, sprostredkovateľských služieb, financovania alebo finančnej pomoci súvisiacej s uvedeným tovarom orgánmi členských štátov líbyjskej vláde.
               4.   Dotknutý príslušný orgán neudelí povolenie uvedené v odseku 1, ak existuje dôvodné podozrenie, že tento tovar by sa použil na účely prevádzačstva migrantov a obchodovania s ľuďmi.
               5.   Ak príslušný orgán uvedený v prílohe IV odmietne udeliť povolenie alebo ho zruší, pozastaví, zásadne pozmení alebo odvolá v súlade s týmto článkom, dotknutý členský štát o tom upovedomí ostatné členské štáty a Komisiu a vymení si s nimi relevantné informácie.“
            
         
               2.
            
            
               V článku 20 sa vkladá toto písmeno:
               
                           „c)
                        
                        
                           meniť prílohu VII s cieľom spresniť alebo upraviť zoznam tovaru, ktorý by sa mohol použiť na účely prevádzačstva migrantov a obchodovania s ľuďmi, alebo aktualizovať číselné znaky z kombinovanej nomenklatúry uvedenej v prílohe I k nariadeniu (EHS) č. 2658/87.“
                        
                     
         Článok 2
   Text uvedený v prílohe k tomuto nariadeniu sa vkladá do nariadenia (EÚ) 2016/44 ako príloha VII.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júla 2017
      
         
            Za Radu
         
         
            predsedníčka
         
         F. MOGHERINI
      
   
   
      (1)  Ú. v. EÚ L 206, 1.8.2015, s. 34.
   
      (2)  Ú. v. EÚ L 12, 19.1.2016, s. 1.
   
      (3)  Rozhodnutie Rady (SZBP) 2017/1338 zo 17. júla 2017, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (pozri stranu 49 tohto úradného vestníka).
   
      PRÍLOHA
      „
            PRÍLOHA VII
            
               Položky, ktoré by sa mohli použiť na účely prevádzačstva migrantov a obchodovania s ľuďmi, ako je uvedené v článku 2a
            
            VYSVETLIVKA
            Číselné znaky nomenklatúry sú prevzaté z kombinovanej nomenklatúry (KN) vymedzenej v článku 1 ods. 2 nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku a stanovené v prílohe I k uvedenému nariadeniu, ktoré sú platné v čase uverejnenia tohto nariadenia a mutatis mutandis v znení neskorších predpisov.
            
                         
                     
                     
                        Číselný znak KN
                     
                     
                        Opis
                     
                  
                         
                     
                     
                        8407 21 
                     
                     
                        závesné motory na pohon lodí (zážihové zapaľovanie)
                     
                  
                        ex
                     
                     
                        8408 10 
                     
                     
                        závesné motory na pohon lodí (vznetové zapaľovanie)
                     
                  
                        ex
                     
                     
                        8501 31 
                     
                     
                        elektrické závesné motory na pohon lodí s výkonom nepresahujúcim 750 W
                     
                  
                        ex
                     
                     
                        8501 32 
                     
                     
                        elektrické závesné motory na pohon lodí s výkonom presahujúcim 750 W, ale nepresahujúcim 75 kW
                     
                  
                        ex
                     
                     
                        8903 10 
                     
                     
                        nafukovacie plavidlá na zábavu alebo šport
                     
                  
                        ex
                     
                     
                        8903 99 
                     
                     
                        motorové člny s prívesným motorom
                     
                  “